open-index/open-wikipedia-markdown huggingface dataset:
মাসুদা জালাল

**মাসুদা জালাল** হলেন আফগানিস্তানের একজন রাজনীতিবিদ, যিনি ২০০৪ অক্টোবর মাস থেকে ২০০৬ সালের জুলাই মাস পর্যন্ত দেশটির নারী বিষয়ক মন্ত্রী হিসেবে দায়িত্ব পালন করেছেন। তিনি ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেছিলেন। তিনি পূর্বে শিশুরোগ বিশেষজ্ঞ, কাবুল বিশ্ববিদ্যালয়ের শিক্ষক এবং বিশ্ব খাদ্য কর্মসূচির কর্মী হিসেবেও দায়িত্ব পালন করেছিলেন।

## প্রারম্ভিক জীবন ও শিক্ষা
মাসুদা জালাল আফগানিস্তানের কাপিসা প্রদেশের গুলবাহারে জন্মগ্রহণ করেন। তিনি কাবুলের মাধ্যমিক বিদ্যালয়ে পড়াশোনা করেছেন। অধ্যায়ন করেছেন কাবুল বিশ্ববিদ্যালয়ে।

## কর্মজীবন
পড়াশোনা শেষ হলে তিনি কাবুল বিশ্ববিদ্যালয়ে ফ্যাকাল্টি সদস্য হিসেবে যোগ দেন। ১৯৯৬ সালে সন্ত্রাসী সংগঠন তালেবান দেশটির ক্ষমতায় অধিষ্ঠিত হলে তার পদচ্যুতি ঘটে। মাসুদা জালাল শিশুরোগ বিশেষজ্ঞ ও মনোবিদ হিসেবে দেশটির বিভিন্ন হাসপাতালে দায়িত্ব পালন করেছেন।

২০০১ সালে সন্ত্রাসী সংগঠন তালেবানের পতন হলে তিনি রাজনীতিতে সক্রিয় হন। ২০০২ সালে তাকে দেশটির অন্তঃবর্তীকালীন রাষ্ট্রপতি হিসেবে বিবেচনায় রাখা হলেও হামিদ কারজাই দেশটির অন্তঃবর্তীকালীন রাষ্ট্রপতি হিসেবে অধিষ্ঠিত হন। মাসুদা জালাল ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেন। নির্বাচনে তিনি বিজয়ী হতে পারেন নি। তবে, নির্বাচনে জয়ী কারজাই প্রশাসনের অধীনে ২০০৪ সালের অক্টোবর থেকে ২০০৬ সালের এপ্রিল পর্যন্ত নারী বিষয়ক মন্ত্রী হিসেবে দায়িত্ব পালন করেন।

২০০৯ সালের রাষ্ট্রপতি নির্বাচনে তাকে সম্ভাব্য পনের প্রার্থীর তালিকায় রেখে একটি প্রতিবেদন প্রকাশ করা হয়েছিল। প্রতিবেদনে তিনি রাষ্ট্রপতি পথে প্রতিদ্বন্দ্বিতা করার কথা নিজ মুখে বলেছেন বলে বলা হলেও সেবার তিনি রাষ্ট্রপতি পদে প্রতিদ্বন্দ্বিতা করেন নি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:আফগান নারীবাদী
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আফগানিস্তানের নারী মন্ত্রী
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:আফগান চিকিৎসক
বিষয়শ্রেণী:আফগান তাজিক ব্যক্তি
বিষয়শ্রেণী:তাজিক রাজনীতিবিদ
বিষয়শ্রেণী:মনোরোগ বিশেষজ্ঞ
বাহিয়া হারিরি

**বাহিয়া বাহাদেদিন হরিরি** (আরবী: بهية الحريري) (জন্ম ১৯৫২) একজন লেবাননের রাজনীতিবিদ এবং সাবেক লেবাননের প্রধানমন্ত্রী রফিক হারিরি ও তার দ্বিতীয় ভাই শফিক হারিরির বোন।

## প্রাথমিক জীবন এবং শিক্ষা
বাহিয়া হরিরির জন্ম ১৯৫২ সালে সীদন, লেবানন-এ। হারিরি তার দুই ভাই শাফিক এবং রাফিক হারিরি সহ একটি সুন্নী মুসলিম পরিবারে জন্মগ্রহণ করেন। ১৯৭০ সালে, তিনি একটি শিক্ষক একাডেমি থেকে স্নাতক পাশ হন।
## কর্মজীবন
স্নাতকের পরে হরিরি ১৯৭৯ সাল পর্যন্ত সীদন এবং দক্ষিণ লেবাননে শিক্ষক হিসাবে কর্মরত ছিলেন। ১৯৭৯ সালে সীদনে তার ভাই রাফিক হারিরি-এর প্রতিষ্ঠিত হারিরি ফাউন্ডেশন পরিচালনা করেন তিনি। প্রতিষ্ঠানটি একটি প্রধান শিক্ষা ও দাতব্য প্রতিষ্ঠান। তিনি হরিরি ফাউন্ডেশন ফর সাস্টেনিবল হিউম্যান ডেভেলপমেন্টের প্রশাসনিক কাউন্সিলের সভাপতি। 

১৯৯২-এ, সাঈদায় সুন্নি আসনের জন্য সংসদ সদস্য নির্বাচিত হন হরিরি। তিনি একই আসনে ১৯৯৬ এবং ২০০০ সালে পুনরায় নির্বাচিত হন। জুলাই ২০০৮ থেকে নভেম্বর ২০০৯ পর্যন্ত তিনি শিক্ষা মন্ত্রী ছিলেন।

২০০৯ সালের জুনে তিনি আবার সংসদে নির্বাচিত হন। তিনি বিদেশ ও অভিবাসন বিষয়ক সংসদীয় কমিশনের সদস্য হওয়ার পাশাপাশি লেবাননের সংসদে শিক্ষা ও সংস্কৃতির জন্য সংসদীয় কমিশন পরিচালনা করেন। আন্তঃ সংসদীয় আরব ইউনিয়ন (ইউনেস্কো, ২০১২) এ মহিলা কমিশনের ভাইস প্রেসিডেন্ট হওয়ার পাশাপাশি
তিনি ইউনেস্কোর শুভেচ্ছা দূত, এবং উচ্চ শিক্ষার জন্য ইসলামিক অর্গানাইজেশনের প্রধান। তিনি ওয়ার্ল্ড লিংক আরব অঞ্চলের উপদেষ্টা কাউন্সিলেরও দায়িত্ব পালন করেন।(IWSAW,২০১২)

তিনি "আরব নারী দিবস" এবং "আরব নারী স্থায়ী সামিট" প্রতিষ্ঠার লক্ষ্যে ১৯৯৯ এবং ২০০০ সালের মধ্যে কুয়েত, তিউনিসিয়া, আলজেরয়া এবং বৈরুতে আপিল চালু করেন।(ইউনেস্কো,২০১২)

১৯৯২ সাল থেকে, হারিরি লেবানিজ আমেরিকান ইউনিভার্সিটির ট্রাস্টি বোর্ডের সদস্য ছিলেন।

## ব্যক্তিগত জীবন
বাহিয়া *হারিরি মুস্তফা*-এর সাথে বিবাহিত (যিনি তার চাচাত ভাইও) এবং তাদের ৪ সন্তান রয়েছে: নাদের (১৯৭৬), ঘেনা (১৯৭৯) আহমাদ (১৯৮৩) এবং ওলা (১৯৮৮)

## পুরস্কার এবং সম্মাননা
সম্মানিত লজিওন, ফরাসি প্রেসিডেন্ট জ্যাক শিরাক কর্তৃক পুষ্কিত, ২০০৩

"আগা খান" পুরস্কার, বড় অমরি মসজিদের পুনর্গঠনের স্বীকৃতি স্বরূপ, ১৯৮৯

লেবাননের সিডার পুরস্কার, 1989 সালে সামাজিক ও সাংস্কৃতিক ক্ষেত্রে সেবা গ্রহণের স্বীকৃতিস্বরূপ লেফটেন্যান্ট পদ

জাতীয় গ্রন্থের লেখক ও পর্যটন সাংবাদিকদের "গোল্ডেন অ্যাপল" পুরস্কার।

(IWSAW,২০১২)

## তথ্যসূত্র

* Heyer, H. (৮ আগস্ট ২০০৮). Executive Talk: Bahia Baha’a Elddine Hariri. 
* NNA (১০ অক্টোবর ২০১১). Hariri waiting for Mikati to fulfill his promises.
* UNESCO (২০১২). Biography of Bahia Hariri. Celebrity Advocates.
* Hariri, Bahia (২০১২). World's People (blog).  WordPress
* IWSAW (২০১২). Who Is She In Lebanon. LAU.

## বহিঃসংযোগ
* বাহিয়া হরিরির জীবনী - ইউনেস্কো

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লেবাননের সংসদ সদস্য
বিষয়শ্রেণী:লেবানীয় সুন্নি মুসলিম
বিষয়শ্রেণী:লেজিওঁ দনর প্রাপক
বিষয়শ্রেণী:২১শ শতাব্দীর লেবানীয় নারী রাজনীতিবিদ
বিষয়শ্রেণী:২১শ শতাব্দীর লেবানীয় রাজনীতিবিদ
হৃদি হক

**হৃদি হক** একজন বাংলাদেশি অভিনেত্রী। অভিনয় ছাড়াও টিভি নাটক পরিচালনা করেন, টিভি নাটক লিখেন, মঞ্চে অভিনয় করেন, মঞ্চ নাটক পরিচালনা করেন।

## প্রাথমিক জীবন
শিল্পী পরিবারের মানুষ হৃদি হক। বাবা খ্যাতিমান অভিনেতা ড. ইনামুল হক এবং মা অভিনেত্রী লাকী ইনাম এর বড় মেয়ে হৃদি হক। তার স্বামীর নাম লিটু আনাম এবং তাদের জমজ দুই সন্তান রয়েছে। 

## কর্মজীবন
### অভিনয়
তিনি ১৯৯৫ সাল থেকে 'নাগরিক নাট্যজ্ঞান' নামক বিখ্যাত নাট্য দলের সাথে জড়িত। গোলমাথা চোখামাথা, প্রাগৈতিহাসিক সহ তিনি একাধিক মঞ্চ নাটকে অভিনয় করেছেন। নাগরিক নাট্যাঙ্গনের হয়ে তিনি প্রথম মঞ্চে নির্দেশনা দেন ‘গহর বাদশা ও বানেছা পরী’ নাটকটি। এরপর মঞ্চে নির্দেশনা দেন ‘৭১ ও একজন’ নাটকটি।

### কর্ম
অভিনয়ের পাশাপাশি তিনি অনেক ধারাবাহিক নাটক তার হাতে-কলমে লিখেছেন। আমাদের আনন্দবাড়ী, দেওয়াল, ইকারাসের ডানা ইত্যাদি এর মধ্যে উল্লেখযোগ্য। '১৯২০' নাটকটি তিনি পরিচালনা করেন যেটা তাকে অনেক খ্যাতি এনে দেয়। তিনি বাংলাদেশের অভ্যন্তরে বিভিন্ন টিভিতে পরিচালনা করেছেন বিভিন্ন অনুষ্ঠান। এর মধ্যে উল্লেখযোগ্য 'নাইনটিন টুয়েন্টি' এবং 'মিডিয়া ভুবন'। অনেক নাটকে তিনি পোশাক নকশার দলে অসামান্য ভূমিকাও রেখেছেন। ২০১৮-২০১৯ অর্থ বছরে সরকারি অনুদানপ্রাপ্ত চলচ্চিত্র *১৯৭১ সেইসব দিন* এর সংলাপ ও চিত্রনাট্য করেছেন হৃদি।

## সমালোচনা
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন হৃদি হক। আন্দোলন চলাকালীন সময়ে হৃদি হক সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

## কর্ম তালিকা

### পরিচালিত চলচ্চিত্র

### মঞ্চ নাটক

পাণ্ডুলিপি রচয়িতা এবং পরিচালক হিসাবে তাঁর উল্লেখযোগ্য কাজগুলি নীচে তালিকাভুক্ত করা হয়েছে -

### অন্যান্য অংশগ্রহণ

## তথ্যসূত্র

বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ঢাকার অভিনেত্রী
হোসেন বানু গাজানফার

**হোসেন বানু গাজানফার**  (), (জন্ম ফেব্রুয়ারি ১, ১৯৫৭) আফগানিস্তানের একজন রাজনীতিবিদ, পূর্বে নারী বিষয়ক মন্ত্রী হিসেবে দায়িত্ব পালন করেন। তিনি একজন লেখক, একজন কবি এবং একজন বক্তাও।
## প্রাথমিক জীবন এবং শিক্ষা
আবদুল গাফারের কন্যা গাজানফার ১, ১৯৫৭ সালের ১ ফেব্রুয়ারি-এ বালখ প্রদেশে জন্মগ্রহণ করেন। তিনি মাজার-ই-শরীফের সুলতান রাজিয়া হাইস্কুল থেকে স্নাতক এবং স্টাওয়ারপুল কাফকাজ থেকে সাহিত্য ও সমাজবিজ্ঞান বিষয়ে মাস্টার্স ডিগ্রি অর্জন করেন। ১৯৮৩ সালে তিনি কাবুল বিশ্ববিদ্যালয়ের এর সাহিত্য অনুষদের প্রোগ্রামে জড়িত ছিলেন। প্রায় দুই বছর পরে, তিনি পিটার্সবার্গ, রাশিয়া-এ গিয়েছিলেন, তুলনামূলক ভাষাতত্ত্বে তার ডক্টরেট পেতে। একজন উজবেক হিসেবে, তিনি দারী (ফার্সি), পশতু, উজবেক, রাশিয়ান-এ দক্ষ, এবং তিনি অল্প তুর্কি এবং ইংরেজি ভাষাও জানেন।

## কর্মজীবন
২০০৩ সালে তিনি সাহিত্য অনুষদের প্রধান হিসাবে নিযুক্ত হন। ২006 সালের জুলাই মাসে, গাজানফার আফগানিস্তানের জাতীয় পরিষদ (সংসদ) থেকে নারী বিষয়ক মন্ত্রী হওয়ার জন্য আস্থা ভোট পান।

গাজানফর আরো কাজ করেছেন:

*উচ্চ শিক্ষা মন্ত্রণালয়ের উচ্চ পরিষদের সদস্য 
*স্পেরান্তো উইমেন ইন্টারন্যাশনাল অ্যাসোসিয়েশনের সদস্য
*তুর্ক জাবানান ইন্টারন্যাশনাল অ্যাসোসিয়েশনের সদস্য
*হাকিম নাসির খসরু বালখি এসোসিয়েশন পরিচালনা বোর্ডের সদস্য

তিনি বেশ কয়েকটি বৈজ্ঞানিক নিবন্ধ এবং রচনা লিখেছেন, যা জাতীয় ও আন্তর্জাতিক সংবাদপত্রে প্রকাশিত হয়েছে। তিনি একজন কবি এবং সাহিত্যের কাজ লিখেছেন, তার বইগুলো হল *মানব ভাগ্য*, *২১শ শতকের ভবিষ্যদ্বাণী*, *সৌন্দর্যের রহস্য* এবং *আকর্ষণ*। *স্ব উপলব্ধি* বইটি তিনি অনুবাদ করেছেন।

## তথ্যসূত্র

## বহিঃসংযোগ

*Biography of Dr. Husn Banu Ghazanfar 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী
বিষয়শ্রেণী:উজবেক রাজনীতিবিদ
বিষয়শ্রেণী:আফগান নারীবাদী
বিষয়শ্রেণী:আফগানিস্তানের নারী মন্ত্রী
জাতীয় প্রযুক্তি প্রতিষ্ঠান, শিলচর

**জাতীয় প্রযুক্তি প্রতিষ্ঠান, শিলচর**  **(এনআইটি শিলচর)**  হল ভারতের ৩১ টি **এনআইটি-** এর মধ্যে অন্যতম  এবং যেমন ১৯৬৭ সালে শিলচরে প্রতিষ্ঠিত হয় আঞ্চলিক ইঞ্জিনিয়ারিং কলেজ। ২০০২ সালে এটিকে জাতীয় প্রযুক্তি প্রতিষ্ঠানে উন্নীত করা হয়েছিল এবং ২০০৭ সালের জাতীয় প্রযুক্তি আইনের অধীনে জাতীয় গুরুত্বের প্রতিষ্ঠান হিসাবে ঘোষিত হয়েছিল।

## অবস্থান
এই প্রতিষ্ঠানটি আসাম রাজ্যের শিলচর শহর থেকে ১২  কিলোমিটার দূরে শিলচর-হাইলাকান্দি সড়কের পাশে ২৪.৭৫ ডিগ্রী উত্তর থেকে ৯২.৭৯ ডিগ্রি পর্বে অবস্থিত।

|
## তথ্যসূত্র

## বহিঃসংযোগ

*  
* রেক্সিয়ান-এনআইটি সিলচর এলামনাই এসোসিয়েশন

বিষয়শ্রেণী:আসামের প্রকৌশল কলেজ
বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান
আরাধ্না

**আরাধ্না জয়ন্তিলাল প্যাটেল** (জন্ম: ২০ ডিসেম্বর ১৯৮৩) নিউজিল্যান্ডে জন্মগ্রহণকারী ভারতীয় সংগীত রেকর্ডিং শিল্পী, যিনি ডন রাইড এন্টারটেইনমেন্ট অধীনে স্বাক্ষরিত ছিলেন। তিনি ২০০৪ সালে একক " হিট স্ট্রংগার" গেয়েছিলেন, যা নিউজিল্যান্ডের সিঙ্গেল চার্টে প্রথম স্থানে উঠেছিল।

## প্রারম্ভিক বছর
আরাধ্না ভারতীয় বংশোদ্ভূত একজন নিউজিল্যান্ডার। তার বাবা জয়ন্তী প্যাটেল ভারতের নাভাসারি, গুজরাত এর মানুষ ছিলেন ও তার মা সিয়া প্যাটেল ছিলেন একজন সামোয়ান। আরাধ্না তার পাঁচ ভাই বোনের মধ্যে বড় ছিলেন। তিনি প্রথম 11 বছর বয়সে গায়িকা হওয়ার আকাঙ্ক্ষা দেখিয়েছিলেন, সে তার মায়ের সাথে ঐতিহ্যগত সামোয়ান এবং দেশের গান করা শুরু করেন। তিনি তার বাবার সাথে যে বলিউড চলচ্চিত্র গুলো দেখতেন তার গানগুলো গাওয়ার চেষ্টা করতেন এবং তার বাবা যে সকল অনুষ্ঠানে গান করতেন সেগুলোতেও উপস্থিত থাকতেন। আরাধ্না ১১ বছর বয়সে নিজের সঙ্গীত রচনা শুরু করেন; তিনি পোরিরুয়া কলেজের স্কুলে গানের দলে যোগ দেন এবং বিদ্রোহের জন্য তাকে পরে বের করে দেওয়া হয়, কিন্তু পরে সে "লোভার" নামক পাঁচটি মেয়েকে নিয়ে দল গঠন করেছিলেন।

## পেশা
"আই লাভ ইউ" এল্বামের মাধ্যমে তার আত্মপ্রকাশ হয়, যা রিয়াঞ্জ এর শীর্ষ ২০ এর মধ্যে নির্বাচিত হয় যার মধ্যে তার একক ৫ গান "দে ডোন্ট নো" যা নিউজিল্যান্ডের হিপ হপ তারকা স্যাভেজের বিবাহে বাজানো হয় তাও অন্তর্ভুক্ত ছিল। ২০০৬ সালে অস্ট্রেলিয়ার প্রযোজক, ডিজে এবং শিল্পী পল ম্যাক এর সাথে আরাধ্না "লাভ ডেক্লারেশন" নামের ক্লাব গান প্রকাশ করে। ম্যাকের "প্যানিক রুম" অ্যালবামে এই গানটি প্রকাশ পায়। অস্ট্রেলিয়ায় স্থানীয় চার্টগুলিতে এই গানটি এককভাবে # ৩১তম হয়।

### ২০০৮-বর্তমান
তার অ্যালবাম "*সুইট সোল মিউজিক",* "দি জ্যাকসন ৫" কভার " আই ওয়াট ইউ ব্যাক " সহ আরো অনেক গান আইটিউনস সহ আরো অনেক জায়গায় পাওয়া যায় এবং ২০০৮ সালের ১৪ই ফেব্রুয়ারি তারিখে ভ্যালেন্টাইন্স ডে উপলক্ষে বিভিন্ন সঙ্গীত দোকানে গানগুলো প্রকাশিত হয়েছিল।

২০১১ সালে তিনি ডন রাইড এন্টারটেইনমেন্ট এর অধীনে তার তৃতীয় স্টুডিও অ্যালবামের কাজ শুরু করেন। তিনি২০১২সালের আগস্টে একক গান "ওয়েক আপ" প্রকাশ করেন এবং নভেম্বরে *ট্রেবেল অ্যান্ড রিভারব* অ্যালবামটি মুক্তি পায়।

২০১৬ সালের জুলাই মাসে "ব্রাউন গার্ল" নামে প্যাটেলের চতুর্থ স্টুডিও অ্যালবাম মুক্তি পায়। অ্যালবামটি নিউজিল্যান্ডে নৈমিত্তিক বর্ণবাদ সম্পর্কে তার নিজস্ব অভিজ্ঞতা তুলে ধরে। অ্যালবামটি নিউজিল্যান্ডে প্রথম স্থানে উঠে আসে এবং সুইজারল্যান্ডের অ্যালবাম তালিকায় ও যায়গা করে নেয়। ২০১৬ সালের নভেম্বরে, তাকে দেওয়া নিউ জিল্যান্ড মিউজিক অ্যাওয়ার্ড প্রত্যাখ্যান করেন। কারণ তিনি বিশ্বাস করেন যে "তাকে এই বিভাগে রাখা হয়েছে, কারণ সে বাদামী"। তিনি বলেন, "আপনি একজন গায়ককে সেরা হিপ হপ শিল্পী হিসাবে পুরস্কৃত করতে পারেন না"।

## ডিস্কের

### স্টুডিও অ্যালবাম

### একক

#### বৈশিষ্ট্যযুক্ত একক

## নোট

## তথ্যসূত্র

## বহিঃসংযোগ

* অডিও কালচার প্রোফাইল
* 
* আরাধ্না
* সামোয়ান বায়োসঃ আরাধা
* ব্যান্ডক্যাম্পে আড়াইধন

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় বংশোদ্ভূত নিউজিল্যান্ডীয় ব্যক্তি
বিষয়শ্রেণী:নিউজিল্যান্ডীয় হিন্দু
বিষয়শ্রেণী:আপ্রা পুরস্কার বিজয়ী
আজরা জাফরি

**আজরা জাফরি** () ২০০৮ সালের ডিসেম্বর মাসে আফগানিস্তানের প্রথম মহিলা মেয়র হিসেবে নিযুক্ত হন। প্রেসিডেন্ট হামিদ কারজাই তাকে নিযুক্ত করেন। তাকে দায়াকুন্দী প্রদেশের নিলি শহরের মেয়র করা হয়। জাফরি একজন লেখক এবং এখন পর্যন্ত তিনি দুইটি বই প্রকাশ করেছেন। তিনি হাজারা জাতিগোষ্ঠীর অন্তর্গত।

## ব্যক্তিগত জীবন
আজরা জাফরি ইরানে শরণার্থী হিসেবে বসবাস করার সময় সেখান থেকে উচ্চ মাধ্যমিক পাশ করেন। এরপর কাবুলের ধাত্রী বিদ্যালয়ে তার শিক্ষা অব্যাহত থাকে। ২০০১ সালের শেষের দিকে তালেবান সরকারের পতন ও পশ্চিমা সমর্থিত কারজাই প্রশাসন প্রতিষ্ঠার পর তিনি আফগানিস্থানে ফিরে আসেন। ২০০৫ সালে তিনি একটি কন্যা সন্তানের মা হন।

## পেশা
১৯৯৮ সালে আফগান সামাজিক ও সাংস্কৃতিক বিষয়ক পত্রিকা *ফারহাং* এর প্রধান সম্পাদক ছিলেন আজরা জাফরি। এরপর তিনি ইরানে আফগান উদ্বাস্তুদের জন্য একটি প্রাথমিক বিদ্যালয় প্রতিষ্ঠা করেন। তখন তিনি শরনার্থীদের মধ্যে সংস্কৃতি বিষয়ে কাজ করতেন। ২০০১ সালে তিনি কাবুলের লয়া জিরগার সাথে যুক্ত হন। এরপর ডিসেম্বর, ২০০৮ সালে তিনি আফগানিস্তানে প্রথম ও একমাত্র মহিলা মেয়র হিসাবে নিযুক্ত হন। তাকে নিলি শহরের মেয়র হিসেবে নিযুক্ত করা হয়।

## প্রকাশনা
আজরা জাফরি একজন লেখক। তিনি দুটি বই লিখেছেন। তার প্রথম বই প্রকাশিত হয় ২০০৩ সালে। বইটি ছিলো আফগানিস্তানের রাজনীতি বিষয়ক। তার দ্বিতীয় বইয়ের নাম *আই অ্যাম আ ওয়ার্কিং উইম্যান*। বইটি শ্রম আইন এবং শ্রম বাজারে আফগান নারীর অধিকার নিয়ে লেখা। বইটি প্রকাশিত হয় ২০০৮ সালে।

## পুরস্কার
আজরা জাফরিকে তার জাতীয় কর্মকাণ্ড ও সামাজিক উন্নয়নের জন্য মিটো স্মৃতি পুরস্কার প্রদান করা হয়।

## তথ্যসূত্র

## বহিঃসংযোগ

* আফগানিস্তানে প্রথম মহিলা মেয়র জামায়েহ
* প্রথম মহিলা মেয়র নিযুক্ত হয়েছেন আফগানিস্তানে বিবিসি ফার্সি
* প্রথম মহিলা মেয়র সঙ্গে সাক্ষাৎকার
* বিশ্বের আট নারী 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:২১শ শতাব্দীর আফগান লেখিকা
বিষয়শ্রেণী:২১শ শতাব্দীর আফগান লেখক
বিষয়শ্রেণী:হাজারা নারী রাজনীতিবিদ
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:মার্কিন যুক্তরাষ্ট্রে আফগান প্রবাসী
সিডি চয়েজ

**সিডি চয়েস** হচ্ছে একটি বাংলাদেশী রেকর্ড লেবেল। সিডি চয়েস ক্যাসেট, সিডি, ভিসিডি এবং নাটকের ডিভিডি, টেলিভিশন চলচ্চিত্র, চলচ্চিত্র ও সঙ্গীত প্রযোজনা করে থাকে। সিডি চয়েজ বাংলাদেশের বৃহত্তম রেকর্ড লেবেল কোম্পানি। কোম্পানিটির স্বত্বাধিকারী জহিরুল ইসলাম সোহেল ও প্রধান নির্বাহী কর্মকর্তা হচ্ছেন এমদাদ সুমন। সিডি চয়েজের সর্বোচ্চ ভিউ হওয়া গান রাকিব মুসাব্বির এর সুর ও সঙ্গীতের গান 'মন পিঞ্জিরা'।

## ইতিহাস
২০০৬ সালে সিডি চয়েস প্রতিষ্ঠা করেন জহিরুল ইসলাম সোহেল। ০২ এপ্রিল ২০১৮ তারিখে সিডি চয়েস ইউটিউব চ্যানেলে ১ মিলিয়ন গ্রাহকের মাইলফলক অতিক্রম করেছে। এটি দেশের প্রথম প্রতিষ্ঠান যেটি ইউটিউব থেকে পুরস্কার পেয়েছে।

## সংগীতশিল্পী
*গোলাম মুসাব্বির রাকিব
*হাবিব ওয়াহিদ
*ইমরান মাহমুদুল
*কাজী শুভ
*সাবরিনা পড়শী
*মিলা ইসলাম
*কুমার বিশ্বজিৎ
*তাহসান রহমান খান
*সানিয়া সুলতানা লিজা
*মিনার রহমান
*ফাহমিদা নবী
*তানভীর ইভান

## উল্লেখযোগ্য অ্যালবাম
* চিঠি – আরেফিন রুমি ও ন্যান্সি
* মানেনা মন – ইমরান মাহমুদুল ও পূজা
* আনমনা – ইমরান মাহমুদুল ও নাওমি
* কি জাদু করেছো – এন্ড্রু কিশোর ও কনকচাঁপা
* জান আমার জান – এস আই টুটুল ও ন্যান্সি
* এই বুকেতে – তৌসিফ ও ফারাবী
* রোদেলা আকাশ – কাজী শুভ ও পূজা
* পাড় করো তুমি – কুমার বিশ্বজিৎ
* আমারে ছাড়েয়া – তৌসিফ
* না বলা কথা – ইলিয়াস ও অরিন
* ভালবাসার পরশ – আরেফিন রুমি ও খেয়া
* মন ছুয়ে দেখো – আরেফিন রুমি ও অনন্যা
* জীবন তো সুখের হলো  – শহিদ ও শুভমিতা
* জান পাখি – তৌসিফ ও খেয়া

## তথ্যসূত্র

## বহিঃসংযোগ
* সিডি চয়েস অফিসিয়াল ওয়েবসাইট

বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:বাংলাদেশী রেকর্ড লেবেল
বিষয়শ্রেণী:২০০৬-এ প্রতিষ্ঠিত বিনোদন কোম্পানি
বিষয়শ্রেণী:রেকর্ড লেবেল পরিবেশক
বিষয়শ্রেণী:২০০৬-এ প্রতিষ্ঠিত রেকর্ড লেবেল
তাহিরা তাহিরোভা

**তাহিরা আকবর কিজি তাহিরোভা** (     ,     ; ৭ নভেম্বর, ১৯১৩ &ndash; ২৬ অক্টোবর, ১৯৯১)  ছিলেন একজন সোভিয়েত রাজনীতিবিদ এবং কূটনীতিক। তিনি ১৯৫৯ থেকে ১৯৮৩ সাল পর্যন্ত আজারবাইজান সোভিয়েত সমাজতান্ত্রিক প্রজাতন্ত্রের পররাষ্ট্রমন্ত্রী হিসেবে দায়িত্ব পালন করেন। 

## প্রথম জীবন
তাহিরোভা ১৯১৩ সালের ৭ নভেম্বর বায়রাম-আলী (বর্তমানে তুর্কমেনিস্তানে) তে জন্মগ্রহণ করেন। ১৯৩৫ সালে আজারবাইজান স্টেট অয়েল অ্যাকাডেমি ( যা পরে *আজারবাইজান ইন্ডাস্ট্রি ইনস্টিটিউট*  হয়) থেকে স্নাতক ডিগ্রি অর্জন করেন। তিনিই প্রথম আজারবাইজানের পেশাজীবী মহিলা, যিনি  তেল শিল্প সম্পর্কিত উচ্চশিক্ষা অর্জন করেছিলেন। ১৯৪০ সালে তিনি আজারবাইজান বিজ্ঞান গবেষণা ইনস্টিটিউটের পরিচালক নিযুক্ত হন। ১৯৪২ সাল থেকে তিনি আজারবাইজান কমিউনিস্ট পার্টির কেন্দ্রীয় কমিটিতে কাজ শুরু করেন। দ্বিতীয় বিশ্বযুদ্ধের সময় ফ্রন্টলাইনে যুদ্ধরত সোভিয়েত সেনাবাহিনীকে সময়মত তেল সরবরাহের দায়িত্ব দেওয়া হয় তাকে। ১৯৪৯ সালে আজারবাইজান তেল একাডেমিতে তেল অনুসন্ধান ও উন্নয়ন বিষয়ক কোর্স শুরু করেন। ১৯৫৩ সালে তিনি পিএইচডি ডিগ্রী অর্জন করেন। তিনি তুর্কি, ইংরেজি এবং রাশিয়ান ভাষায় দক্ষ ছিলেন। 

## রাজনৈতিক জীবন
১৯৫৪ সাল থেকে তাহিরোভা আজারবাইজান কাউন্সিল অব ওয়ার্কার্স ইউনিয়নে বিভিন্ন উচ্চপদে অধিষ্ঠিত ছিলেন। ১৯৫৭ সালে তিনি আজারবাইজান এসএসআর-এর পররাষ্ট্র বিষয়ক মন্ত্রী হিসেবে নিযুক্ত হন। তবে তিনি ১৯৫৯ সালের আগে কাজ শুরু করেন নি। তৎকালীন সোভিয়েত আইন অনুযায়ী, পররাষ্ট্র মন্ত্রী তার মন্ত্রণালয় ছাড়াও অন্যান্য সরকারী দায়িত্বে থাকতেন। তিনি জাতিসংঘ সাধারণ পরিষদের অধিবেশনে সোভিয়েত কূটনৈতিক দলের সদস্য ছিলেন।  এছাড়াও ১৯৮০-১৯৮৮ সালে ইরাক-ইরান যুদ্ধে সোভিয়েত শান্তি দলের নেতৃত্বে ছিলেন তিনি।

## পুরস্কার
১৯৭৬ সালে তাহিরোভাকে  ইউএসএসআর-এর বিদেশি কার্যালয়ের পাশাপাশি লেবার অফ রেড ব্যানার অফ অর্ডার, অর্ডার অফ লেনিন, অর্ডার অফ দ্যা ব্যাজ অফ অনার এ বিশেষ অবদান রাখার জন্য অর্ডার অফ ফ্রেন্ডশিপ অফ পিপলস প্রদান করা হয়। 

তাহিরোভা ২৬ অক্টোবর, ১৯৮১ সালে মারা যান।  তাকে এভিনিউ অফ দ্যা অনার্ড সেমেট্রিতে সমাহিত করা হয়।

## আরো দেখুন

* আজারবাইজান পররাষ্ট্র মন্ত্রণালয়

## তথ্যসূত্র

বিষয়শ্রেণী:১৯৯১-এ মৃত্যু
বিষয়শ্রেণী:১৯১৩-এ জন্ম
বিষয়শ্রেণী:আজারবাইজানের পররাষ্ট্রমন্ত্রী
পরমা বন্দ্যোপাধ্যায়

**পরমা বন্দ্যোপাধ্যায়** একজন বাঙালি গায়িকা এবং টেলিভিশন উপস্থাপিকা। তিনি বাংলা গেম শো *রোজগেরে গিন্নি*র উপস্থাপিকা ছিলেন। পরমা বিখ্যাত সিরিয়াল *সুপার বউদি*তে অংগুরি বৌদির ভূমিকায় অভিনয় করেন। নির্মাতাদের সঙ্গে বিভিন্ন সমস্যা থাকার পর তাকে সিরিয়াল থেকে বহিষ্কার করা হয়।

## কর্মজীবন

### ডিস্কোগ্রাফি

* ঘরে ফেরার গান

### চলচ্চিত্রের তালিকা

; প্লেব্যাক গায়িকা

* এলার চার অধ্যায় (২০১২) 
* ভূতের ভবিষ্যৎ (২০১২) 
* নৌকা ডুবি (২০১১) 
* নরক গুলজার (২০০৯) 
* চতুরঙ্গ (২০০৮) 
* খেলা (২০০৮)

### টেলিভিশন

; ইটিভি বাংলা

* রোজগার গিন্নি 
* এবং ঋতুপার্ণো 
* শুধু তোমারি জন্য

; জি বাংলা

* লাবনীর সাংসার

; রূপসী বাংলা

* সোনায় সোহাগা

## আরো দেখুন

* মীর আফসার আলী

### টীকা

## তথ্যসূত্র

## বহিঃসংযোগ

*  
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় নেপথ্য গায়িকা
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:বাঙালি সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:পশ্চিমবঙ্গের সঙ্গীতশিল্পী
প্রতিস্থাস্থলী

**প্রতিস্থাস্থলী** আচার্য বিদ্যাসাগর দ্বারা শুরু একটি মেয়েশিশু স্কুল। স্কুলের মধ্যে কর্মক্ষম হয় জব্বলপুর, ডোঙ্গরগড়, রামটেক, Paporaji এবং ইন্দোর মধ্যে ভারত।

## তথ্যসূত্র

বিষয়শ্রেণী:বিদ্যালয়
বিবি মুবারিকা ইউসুফজাই

**বিবি মুবারিকা ইউসুফজাই** () হলেন একজন মুঘল সম্রাজ্ঞী, যিনি ভারতবর্ষে মুঘল সাম্রাজ্যের প্রতিষ্ঠাতা বাবরের স্ত্রী ছিলেন। তাঁর নাম তাঁর সৎমেয়ে গুলবদন বেগম কর্তৃক রচিত *হুমায়ুন নামা* য় বারংবার বর্ণিত হয়েছে। গুলবদন বেগম তাঁকে 'আফগানি আগাচা' (বাংলা: আফগান নারী) বলে বইটিতে অভিহিত করেছেন।

## পরিবার
বিবি মুবারিকা ইউসুফজাই ছিল ইউসুফজাই উপজাতির গোত্রপ্রধান মালিক শাহ মনসুরের মেয়ে। বিবি মুবারিকা ইউসুফজাই মালিক সুলাইমান শাহের নাতনি এবং তাউস খানের ভাইঝি ছিলেন। বিবি মুবারিকা ইউসুফজাইয়ের মির জামাল নামের এক ভাই বাবরকে ১৫২৫ সালে দিল্লিতে মুঘল সাম্রাজ্য প্রতিষ্ঠায় সহায়তা করেছিলেন। মির জামাল হুমায়ুন এবং আকবরের শাসনামলে দিল্লির রাজদরবারে বড় পদে অধিষ্ঠিত ছিলেন।

## বিবাহ
তিনি ১৫১৯ সালের ৩০ জানুয়ারি বাবরের সাথে বিবাহবন্ধনে আবদ্ধ হন। তাঁদের বিয়েটা ছিল তিমুরিদ ও ইউসুফজাই উপজাতির মাঝে সৌহার্দ্যের নিদর্শন।মুবারিকা ইউসুফজাই তিমুরিদ ও ইউসুফজাই উপজাতির মাঝে বন্ধুত্বপূর্ণ সম্পর্ক তৈরিতে অবদান রেখেছিলেন।

## মৃত্যু
বিবি মুবারিকা ইউসুফজাই হুমায়ুনের রাজত্বকালীন সময়ে জীবিত ছিলেন। আকবরের রাজত্বকালের শুরুর দিকে তিনি মৃত্যুবরণ করেন।

## জনপ্রিয় সংস্কৃতিতে
১৯৭৭ সালে প্রকাশিত ফারজানা মুনের ঐতিহাসিক উপন্যাস *বাবুর: দ্য ফার্স্ট মঘুল ইন ইন্ডিয়া* র একটি চরিত্র হল বিবি মুবারিকা।

## তথ্যসূত্র

বিষয়শ্রেণী:পশতু ব্যক্তি
বিষয়শ্রেণী:ভারতীয় রাজকীয় নারী
বিষয়শ্রেণী:মুঘল অভিজাত
বিষয়শ্রেণী:পশতু নারী
বিষয়শ্রেণী:ভারতীয় রানী সহধর্মিণী
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় ব্যক্তি
সবিতা চৌধুরী

**সবিতা চৌধুরী** (১৯৪৫–২০১৭) একজন ভারতীয় প্লেব্যাক গায়ক যিনি বলিউড চলচ্চিত্রের পাশাপাশি বাংলা গান গেয়েছেন। সলিল চৌধুরীর সঙ্গে তার বিয়ে হয় এবং অন্তরা চৌধুরী তাদের মেয়ে।

## পেশা
সবিতা ১৯৫৪ সালে দরওজার সাথে তার কর্মজীবন শুরু করেন। ১৯৫৬ সালে  আখন কা নাশা চলচ্চিত্রে, তিনি "এ দিল হুম তো হিউ রুশওয়া", "জয়গা জানুয়েল কাহ", "কুচ কারীব জাব সে ওয়াহ বেগানা", "মেহফিল আমার আয়ী হাসিনা", "নিগে কারম কার দে শাহ মদিনা", " থি আরজু কি চামন মি" গান করেছেন। তিনি মাসুম (১৯৬০), উসনে কাহা থা (১৯৬০), কাবুলিওয়ালা ইত্যাদি চলচ্চিত্রে তিনি প্লেব্যাকে গান করেছেন। তিনি বাজে ঘুনরু (১৯৬২) এর শিরোনামে  মোহাম্মদ রফির সাথে গান গেয়েছিলেন। তিনি ৪২ টি হিন্দি ছবিতে ৬৬ টি গান গেয়েছেন। বলিউডের ব্যর্থ ক্যারিয়ারের পর ১৯৭০ এর দশকের প্রথম দিকে তিনি বাংলা সঙ্গীতে ফিরে আসেন। তিনি ১৯৭১ সালে স্বাধীনতা যুদ্ধের জন্য  "ও আলোর পথযাত্রী" মত হিট গান নিবেদিত করেন। তিনি সলিল চৌধুরীকে বিয়ে করেন এবং ভারতীয় আধুনিক গানের গায়ক অন্তরা চৌধুরীকে জন্ম দেন।  তিনি সলিলের অধীনে "প্রজাপতি প্রজাপতি" গানটি গেয়েছিলেন, পরে  হিন্দিতে "জানেমান জানেমান তেরে দু নয়ন" এ রূপান্তরিত করেন, যা লতা মঙ্গেশকরের  ছোটি সি বাত (১৯৭৬) এ গানটি ব্যবহৃত হয়। তিনি অভিনেত্রী মালা সিনহার জন্য কবিতা (১৯৭৭) গানটি গেয়েছিলেন।

## উল্লেখযোগ্য গান
* ঝিলমিল ঝাউয়ের বনে ঝিকিমিকি
* হলুদ গাঁদার ফুল দে এনে দে
* মন ময়ুরী ছড়ালো পেখম 
* লাগে দোল পাতায় পাতায়
* প্রজাপতি প্রজাপতি 
* মিটি মিটি তারারা নীল নীল আকাশে
* কিছু কথা আছে শোনো
* এনে দে এনে দে ঝুমকা
* সুরের এই ঝর ঝর ঝর্ণা
* আঁধারে লেখে গান
* ‘বৌ কথা কউ’ বলে পাখি আর ডাকিসনা
* গুরু গুরু মেঘের মন্দ্রবাহারে
* ঘুম আয়, ঘুম আয়, আয় ঘুম আয় রে
* মার ঝাড়ু মার ঝাড়ু মেরে (ছবি - মর্জিনা আব্দুল্লা, সঙ্গে অনুপ ঘোষাল)
* সুনয়নী, সুনয়নী (লোকগীতি, সঙ্গে নির্মলেন্দু চৌধুরী)
* নাম শকুন্তলা তার (ছবি - শ্রীকান্তের উইল, সঙ্গে যেশুদাস)
* ডেকো না মোরে, ডেকো না গো আর (ছবি - লাল পাথর, সঙ্গে শ্যামল মিত্র)

## মৃত্যু
২০১৭ সালের ২৮ জুন সাবিতা চৌধুরীর ফুসফুস ক্যান্সারের কারণে তিনি মারা যান। মৃত্যুর সময়ে তার বয়স ৭২ বছর ছিল। পশ্চিমবঙ্গের মুখ্যমন্ত্রী মমতা বন্দ্যোপাধ্যায় তার মৃত্যুতে গভীরভাবে  শোক প্রকাশ করেছেন।

## তথ্যসূত্র

বিষয়শ্রেণী:কলকাতার সঙ্গীতশিল্পী
বিষয়শ্রেণী:২০১৭-এ মৃত্যু
বিষয়শ্রেণী:১৯৪৫-এ জন্ম
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:১৯৪০-এর দশকে জন্ম
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতে ক্যান্সারে মৃত্যু
অম্বিকা মেমোরিয়াল হল

**অম্বিকা মেমোরিয়াল হল** বা **অম্বিকা ময়দান** বাংলাদেশের ফরিদপুরে অবস্থিত অম্বিকাচরণ মজুমদারের স্মরণে একটি স্মৃতিসৌধ। উল্লেখ্য, বিংশ শতাব্দীর তৈরি অম্বিকাচরণ মজুমদারের স্মরণে তৈরি এই স্মৃতিসৌধটি বর্তমানে একটি জাতীয় প্রদর্শনীশালা জাদুঘর এবং ফরিপুরের অন্যতম গুরুত্বপূর্ণ পর্যটন আকর্ষণ ছাড়াও একটি বিনোদন কেন্দ্র।

## নামকরণ
অম্বিকাচরণ মজুমদারের মৃত্যুর পর তার স্মৃতি স্বরূপ এই হলের নাম পরিবর্তন করে *ফরিদপুর টাউন হল*-এর পরিবর্তে রাখা হয় অম্বিকা মেমোরিয়াল হল।

## গ্যালারি

## আরও দেখুন

* কুষ্টিয়া টাউন হল
* অম্বিকা ভবন

## তথ্যসূত্র

বিষয়শ্রেণী:ফরিদপুর জেলার দর্শনীয় স্থান
বিষয়শ্রেণী:ফরিদপুরের ভবন ও স্থাপনা
হযরত বেগম

**হযরত [[বেগম]]** (৪ নভেম্বর ১৭৪১ –  ১৭৭৪) () ছিলেন ৫ এপ্রিল ১৭৫৭ - ১৬ অক্টোবর ১৭৭২ পর্যন্ত দুররানি সাম্রাজ্যের একজন  সম্রাজ্ঞী সঙ্গী, দুররানি সাম্রাজ্যের প্রতিষ্ঠাতা আহমদ শাহ দুররানির স্ত্রী। মুগল সম্রাট মুহম্মদ শাহের কন্যা হিসেবে তিনি জন্মসূত্রে একজন মুগল রাজকন্যা ছিলেন।

## পরিবার এবং বংশধর
হযরত বেগম মুগল রাজকন্যা হয়ে জন্মেছিলেন এবং মুগল সম্রাট মুহাম্মদ শাহ এবং তার স্ত্রী সাহিবা মহলের কন্যা ছিলেন। ১৭৫৬ সালের ফেব্রুয়ারিতে ১৬ বছর বয়সে, তিনি তার অসাধারণ সৌন্দর্যের জন্য এত বিখ্যাত হয়েছিলেন যে মুগল সম্রাট দ্বিতীয় আলমগীর, যিনি তখন প্রায় ৬০ বছর বয়সী ছিলেন, তিনি হযরত বেগমকে বিয়ে করার জন্য সাহিবা মহল, রাজকন্যার অভিভাবক এবং সৎ মা বাদশাহ বেগমকে চাপ প্রয়োগ করেন ও হুমকি দেন, হযরত বেগমকে তার হাতে তুলে দিতে। রাজকন্যা ৬০ বছর বয়সী একজন বৃদ্ধকে বিয়ে করার চেয়ে মৃত্যুকেই বেশি পছন্দ করেন এবং দ্বিতীয় আলমগীর তাকে বিয়ে করতে সফল হননি।

## বিবাহ
এপ্রিল ১৭৫৬ সালে, দিল্লি সাম্রাজ্যের রাজধানী বিলুপ্তির পর, দুররানী রাজা আহমদ শাহ দুররানি মৃত সম্রাট মুহম্মদ শাহের ১৬ বছর বয়সী মেয়েকে বিয়ে করতে চেয়েছিলেন। মাত্র ১৬ বছর বয়সী কন্যাকে বাদশাহ বেগম আবার ৩৫ বছর বয়সী আফগান রাজার সাথে বিয়ে দেওয়ার বিরোধিতা করেছিলেন, কিন্তু ১৭৫৭ সালের ৫ই এপ্রিল দিল্লিতে জোর করে শাহ তাকে বিয়ে করেন। বিবাহ উদযাপনের পরে, আহমদ শাহ তার নববধূকে আফগানিস্তানের নিজ জায়গায় নিয়ে যান। কাঁদতে থাকা নববধূর সঙ্গী ছিলেন বাদশাহ বেগম, সাহিবা মহল এবং কয়েকজন মহিলা যা মুঘল হারেমের বর্ণনা থেকে জানা যায়।

## আরো দেখুন
*মুহাম্মদ শাহ
*মুঘল সাম্রাজ্য

## তথ্যসূত্র

বিষয়শ্রেণী:মুঘল সাম্রাজ্যের মহিলা
বিষয়শ্রেণী:মুঘল রাজকুমারী
বিষয়শ্রেণী:তিমুরীদ রাজকন্যা
বিষয়শ্রেণী:১৭৪১-এ জন্ম
বিষয়শ্রেণী:১৭৭৪-এ মৃত্যু
বিষয়শ্রেণী:১৭৪০-এ জন্ম
জিনাত-উন-নিসা

**জিনাত-উন-নিসা** (৫ অক্টোবর ১৬৪৩ – ৭ মে ১৭২১) ছিলেন জন্মসূত্রে একজন মুগল রাজকন্যা এবং সম্রাট আওরঙ্গজেব এবং তার প্রধান সম্রাজ্ঞী সঙ্গী দিলরাস বানু বেগমের দ্বিতীয় কন্যা। তার পিতা সম্রাট আওরঙ্গজেব তাকে 'পাদশাহ বেগম' এর সম্মানিত শিরোনাম প্রদান করেছিলেন। রাজকুমারী জিনাত-উন-নিসা তার ধর্মানুরাগ এবং ব্যাপক দাতব্যের জন্য ঐতিহাসিকদের নিকট পরিচিত।

## জীবনী
জিনাত-উন-নিসার ("মহিলাদের মধ্যে মণী") জন্ম ৫ অক্টোবর ১৬৪৩ সালে আওরঙ্গবাদে, সম্রাট আওরঙ্গজেব এবং তার প্রধান সম্রাজ্ঞী সঙ্গী দিলরাস বানু বেগমের ঘরে। তার মা পারস্যের বিশিষ্ট সাফাভি রাজবংশ রাজকন্যা ছিলেন এবং গুজরাটের ভাইসরয় মির্জা বদি-উজ-জামান সাফাভির কন্যা ছিলেন। তার পিতামহ ছিলেন পঞ্চম মুগল সম্রাট শাহজাহান, যার যার শাসনামলে তিনি জন্মগ্রহণ করেন। জিনাত তার বড় বোন, রাজকন্যা জিব-উন-নিসা ও তার ছোট বোন রাজকন্যা জুবদাত-উন-নিসা এর মতো ইসলামের মতবাদগুলোতে গভীরভাবে জ্ঞান অর্জন করেছিলেন। তিনি ব্যক্তিগত শিক্ষক এবং পণ্ডিতদের দ্বারা শিক্ষিত হয়েছিলেন, এবং বিবাহ করতে অস্বীকার করেন, তার সমগ্র জীবন একা থাকার সিদ্ধান্ত নেন।
জিনাত তার কনিষ্ঠ সৎ ভাই মুহাম্মাদ কাম বখশের সপক্ষে ছিলেন, যার জন্য তিনি বেশ কয়েকবার তার বাবার কাছ থেকে ক্ষমা চেয়েছিলেন। যদিও তার আপন ভাই আজম শাহ, মুহাম্মাদ কাম বখশকে গভীরভাবে অপছন্দ করতেন। উপপত্নী উদয়িপুরি মহালের পাশাপাশি জিনাত তার পিতার শাসনের পরবর্তী অংশে তার পিতার একমাত্র সঙ্গী ছিলেন। তিনি ১৭০৭ সালে তার মৃত্যু পর্যন্ত এক শতাব্দীর এক চতুর্থাংশ সময় ধরে দাক্ষিণাত্যে তার পিতার পরিবারের তত্ত্বাবধায়ক ছিলেন। তিনি অনেক বছর বেঁচে ছিলেন, একটি মহান যুগের জীবন্ত স্মারক হিসেবে তার উত্তরাধিকারীদের সম্মান ভোগ করেছিলেন।

## মৃত্যু
দিল্লির নদীর তীরে লালকেল্লা-র  প্রাচীরের দেওয়াল জুড়ে নিজ খরচে তিনি জিনাত-উল-মসজিদ নির্মাণ করেন, যেখানে তাকে দাফন করা হয়েছিল।

## পূর্বপুরুষগণ

## আরো দেখুন
* জিনাত মহল

## তথ্যসূত্র

বিষয়শ্রেণী:১৬৪৩-এ জন্ম
বিষয়শ্রেণী:১৭২১-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:ভারতীয় রাজকীয় নারী
বিষয়শ্রেণী:তিমুরি রাজবংশ
বিষয়শ্রেণী:ঔরঙ্গাবাদ, মহারাষ্ট্রের ব্যক্তি
বিষয়শ্রেণী:মুঘল রাজকুমারী
বিষয়শ্রেণী:১৮শ শতাব্দীর ভারতীয় মুসলিম
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় ব্যক্তি
বিষয়শ্রেণী:১৮শ শতাব্দীর ভারতীয় নারী
রেণুকা দাশগুপ্ত

**রেণুকা দাশগুপ্ত** (২২ আগস্ট ১৯১০ — ১ জানুয়ারি ১৯৯১) একজন বাঙালি গায়িকা ছিলেন, যিনি অতুলপ্রসাদ সেনের সেরা পরিচিত গায়িকা হিসেবে বিবেচিত ছিলেন। তিনি  অতুলপ্রসাদ সেন, কাজী নজরুল ইসলাম ও দিলীকুমার রায়ের সরাসরি শিষ্য ছিলেন।

## প্রথম জীবন
রেণুকা দাশগুপ্ত পশ্চিমবঙ্গের কোন্ননগরে জন্মগ্রহণ করেন। তিনি গয়া, ঢাকা ও কলকাতায় বসবাস করতেন।  তিনি সাহানা দেবী, অতুলপ্রসাদ সেন, কনক বিশ্বাসের খুডতুতো ভাই।  রেণুকা দাশগুপ্ত ১৯২০ এর দশকের শেষদিকে ঢাকায় টিকাটুলিতে কামরুন্নেসা গার্লস হাই স্কুলে সঙ্গীত শিক্ষা নেন। তিনি হীরেন্দ্র চন্দ্র দাশগুপ্তকে বিয়ে করেন। তিনি ১৯৩০ দশকের প্রথম দিকে ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুরে স্নাতক প্রকৌশলী সম্পূর্ণ করেন এবং কলকাতায় স্থায়ীভাবে বসবাস করেন। তিনি কলকাতার বিমান বাহিনীর রেডিও অডিশন কমিটির সাথে যুক্ত ছিলেন।

## প্রারম্ভিক কাজ
তের বৎসর বয়সে রেণুকা প্রথম শ্যামাসংগীতের রেকর্ড করেন। অধিকাংশ রেকর্ড ছিল কীর্তনের। তার কণ্ঠে গীত অতুলপ্রসাদী- *পাগলা মনটারে তুই বাঁধ* এবং কীর্তনগান - *যদি গোকুলচন্দ্র ব্রজে নাহি এল*  এক সময় বাংলা গানে আলোড়ন এনেছিল। রবীন্দ্রসঙ্গীত ও নজরুল গীতিতে তিনি স্বাচ্ছন্দ্যে ছিলেন। তবে একসময় খ্যাতির অন্তরালে চলে যান।

### রবীন্দ্রসংগীত

# দিনের পরে দিন যে ছিল *(১৯৩৫)* 
# আমার কি বেদনা *(১৯৩৫)* 
# বসন্তে বসন্তে তোমার কবিরে দাও ডাক 
# কত কথা তারে ছিল বলিতে  
# তোমার সুরের ধারা ঝরে যেথায়

### নজরুলগীতি

# কোন রস-যমুনার কূলে 
# শুকসারী সম তনুমন মম

### অতুল প্রসাদ

# পাগলা মনটারে তুই বাঁধ (১৯৩২) 
# এমনও বাদলে তুমি কোথা 
# নিদ নাহি আখিপাতে
# এসো দুজনে খেলি 
# ওহে জগৎ কারণ (১৯৬৯/৭০) 
# চাঁদনী রাতে 
# আমর চোখ বেঁধে ভবের খেলায় 
# যদি তোর হৃদ-যমুনা 
# কে গো গাহিলে 
# ওগো সাথি মম সাথি 
# শুকতারা তোমার ছলো ছলো আখি 
# আমারও প্রাণ কোথা যায় 
# সে ডাকে আমারে 
# কি আর চাহিব বল 
# তব অন্তরও এত মন্থর 
# শ্রাবণ ঘনঘটা 
# আজ আমার শূন্য ঘরে 
# ক্রন্দসী পথচারিণী

### অন্যান্য গান (তালিকা অসম্পূর্ণ)

# যদি গোকুলচন্দ্র ব্রজে না এলো - কীর্তন 
# আয়ে ভিকরিন প্রেম নাগর কি 
# কী রূপ দেখিনু কালা - জ্ঞানদাস - কীর্তন 
# দিনে দিনে দিন যে চলে যায় - ভাটিয়ালী 
# নন্দনান্দন চন্দে চন্দনা - কীর্তন 
# মাধব তুনু রাহালি আবার মধুপুর - কীর্তন 
# ক্ষমিও হে শিব

## তথ্যসূত্র

*
*

বিষয়শ্রেণী:কলকাতার সঙ্গীতশিল্পী
বিষয়শ্রেণী:১৯১০-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:বাঙালি সঙ্গীতশিল্পী
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:২০শ শতাব্দীর ভারতীয় গায়িকা
চিত্র লেখা যাদব

**চিত্রা লেখা যাদব**, ২০১৪ সালের ২৫শে ফেব্রুয়ারি থেকে শুশীল কৈরালার সরকারের অধীনে নেপালের শিক্ষামন্ত্রী হিসবে দায়িত্ব শুরু করেন।

## রাজনৈতিক জীবন
চিত্র লেখা যাদব নেপালী কংগ্রেসের অধীনে, ১৯৯৯ সালের নেপালী আইনসভার নির্বাচনে প্রতিনিধি সভায় নির্বাচিত হন। পরবর্তীতে তিনি এর সহকারী সভাপতি হিসেবে দায়িত্ব পালন করেন। নেপালী কংগ্রেস দুইভাগে বিভক্ত হয়ে পড়লে, যাদব নেপালী কংগ্রেসের গণতান্ত্রীক দলটিকেই সমর্থন করা শুরু করেন।

যাদব ২০০৮ সালের সংবিধান পরিষদ নির্বাচনেও প্রার্থী হিসেবে অংশগ্রহণ করেন।

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি 
বিষয়শ্রেণী:নেপালি কংগ্রেসের মধেশ প্রদেশের রাজনীতিবিদ
বিষয়শ্রেণী:নেপালের মন্ত্রী
বিষয়শ্রেণী:সিরাহা জেলার ব্যক্তি
শৈলজা আচার্য

**শৈলজা আচার্য** () (১৯৪৪ – ১২ জুন, ২০০৯) একজন নেপালী রাজনীতিবীদ ছিলেন। তিনি নেপালী কংগ্রেস পার্টির উচ্চ পর্যায়ের একজন সদস্য ছিলেন। তিনি নেপালের প্রথম মহিলা মন্ত্রী।

আচার্য ছিলেন নেপালের প্রথম নির্বাচিত প্রধানমন্ত্রী বিশ্বেশ্বর প্রসাদ কৈরালা এবং কংগ্রেস প্রেসিডেন্ট গিরিজা প্রসাদ কৈরালার ভাগ্নি। ২০ বছর বয়সে তিনি নেপালের কাঠমান্ডুতে রাজনৈতিক কারাবন্দী হিসেবে দীর্ঘ সময় কারাবন্দী থাকেন। তিনি বলিউড অভিনেত্রী মনীষা কৈরালারও ফুফু হন।

২০০৯ সালের ১২ জুন ত্রিভুবন বিশ্ববিদ্যালয়ের প্রশিক্ষণ হাসপাতালে তিনি মৃত্যুবরণ করেন। নিউমনিয়ায় আক্রান্ত হয়ে ৬৫ বছর বয়সে তিনি মারা যান।

## তথ্যসূত্র

## বহিঃসংযোগ
* Remembering Shailaja Acharya  by Arun Sharma, *Telegraph Nepal*, June 25

বিষয়শ্রেণী:নেপালি রাজনীতিবিদ
বিষয়শ্রেণী:১৯৪৪-এ জন্ম
বিষয়শ্রেণী:নেপালে নিউমোনিয়ায় মৃত্যু
বিষয়শ্রেণী:নেপালি জনহিতৈষী
বিষয়শ্রেণী:নেপালের উপ প্রধানমন্ত্রী
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:নেপালের মন্ত্রী
বিষয়শ্রেণী:নেপালি কংগ্রেসের রাজনীতিবিদ
বিষয়শ্রেণী:রাজনীতিতে নেপালি নারী
বিষয়শ্রেণী:২০শ শতাব্দীর নেপালি নারী রাজনীতিবিদ
বিষয়শ্রেণী:২১শ শতাব্দীর নেপালি নারী রাজনীতিবিদ
বিষয়শ্রেণী:নেপালি কূটনীতিবিদ
বিষয়শ্রেণী:২০০৯-এ মৃত্যু
বিষয়শ্রেণী:মোরঙ জেলার ব্যক্তি
বিষয়শ্রেণী:২০শ শতাব্দীর নেপালি রাজনীতিবিদ
বিষয়শ্রেণী:২০শ শতাব্দীর জনহিতৈষী
বিষয়শ্রেণী:২১শ শতাব্দীর নেপালি রাজনীতিবিদ
সুজাতা কৈরালা

ডান|থাম্ব|200x200পিক্সেল|সুজাতা কৈরালা
**সুজাতা কৈরালা** () বিরাটনগরে ১৯৫৪ সালের ৯ই ফেব্রুয়ারি জন্মগ্রহণ করেন। তিনি একজন রাজনীতিবীদ এবং প্রধানমন্ত্রী গিরিজা প্রসাদ কৈরালার একমাত্র কন্যা। মাধব কুমার নেপালের সরকারের সময়ে তিনি পররাষ্ট্র মন্ত্রীর দায়িত্ব পালন করেন। ২০০৯ সালের ১২ অক্টোবরে সুজাতা সহকারী প্রধান মন্ত্রী হন। মেলানিয়ে কৈরালা জোস্ত নামে তার একটি কন্যা রয়েছে।

## কর্মজীবন
সুজাতা নেপালি কংগ্রেসের আন্তর্জাতিক সম্পর্ক বিভাগের প্রধান এবং কেন্দ্রীয় কার্যপরিষদ সভার একজন সদস্য। তিনি সাবেক সহকারী প্রধানমন্ত্রী এবং নেপালের পররাষ্ট্র মন্ত্রনালয়ের সাবেক মন্ত্রী। তিনি নেপালের ইতিহাসে দ্বিতীয় নারী প্রধানমন্ত্রী। নেপালের প্রথম নারী প্রধানমন্ত্রী ছিলেন সাইলাজা আচার্য। তিনি সুজাতার সম্পর্কে ভাগ্নী হন। এছাড়াও কৈরালা আরো কিছু আন্তর্জাতিক সংগঠনের সদস্য।

## তথ্যসূত্র

## বহিঃসংযোগ

* https://web.archive.org/web/20180906234734/http://sujatakoirala.com.np/about.html



বিষয়শ্রেণী:১৯৫৪-এ জন্ম
বিষয়শ্রেণী:২১শ শতাব্দীর নেপালি নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:নেপালের উপ প্রধানমন্ত্রী
বিষয়শ্রেণী:নেপালের পররাষ্ট্রমন্ত্রী
বিষয়শ্রেণী:বিরাটনগরের ব্যক্তি
বিষয়শ্রেণী:নারী পররাষ্ট্রমন্ত্রী
বিষয়শ্রেণী:নেপালের প্রধানমন্ত্রীর সন্তান
বিষয়শ্রেণী:নেপালের ২য় সংবিধান সভার সদস্য
বিষয়শ্রেণী:প্রতিনিধি সভার (নেপাল) সদস্য ২০১৭–২০২২
উইলিয়াম চিট্টিক

**উইলিয়াম চিট্টিক** যুক্তরাষ্ট্রের একজন দার্শনিক, লেখক ও অধ্যাপক। তিনি রুমি ও ইবনে আরাবীর উপর তার কাজের জন্য সুপরিচিত। তিনি ইসলামী দর্শন ও ইসলামী মহাজাগতিক তত্ত্ব সমূহের উপর ব্যাপক ভাবে লেখালেখি করেছেন।

## জীবনী

চিট্টিকের জন্ম যুক্তরাষ্ট্রের কানেক্টিকাটে। তিনি ওহাইওর কলেজ অব উস্টার থেকে বি.এ. ডিগ্রী লাভ করেন এবং ১৯৭৪ সালে তেহরান বিশ্ববিদ্যালয় থেকে সাইয়্যেদ হোসেইন নাসর এর তত্বাবধানে পিএইচডি সম্পন্ন করেন। তিনি তেহরানের আরিয়ামেহের বিশ্ববিদ্যালয়ে তুলনামূলক ধর্মতত্ত্ব বিষয়ে শিক্ষাদান করেছেন এবং বর্তমানে তিনি স্টোনি ব্রুক বিশ্ববিদ্যালয়ের একজন ডিস্টিংগুইশড অধ্যাপক।

## গ্রন্থপঞ্জি
* দ্য সুফি ডকট্রিন অফ রুমী: এন ইন্ট্রোডাকশন (১৯৭৪)
* দ্য সুফি পাথ অফ লাভ:দ্য স্পিরিচুয়াল টিচিংস অফ রুমী (১৯৮৩)
* দ্য সুফি পাথ অফ নলেজ: ইবনে আরাবী'স মেটাফিজিক্স অফ ইমাজিনেশন (১৯৮৯)
* ইমাজিনাল ওয়ার্ল্ডস: ইবনে আরাবী এন্ড দ্য প্রবলেম অফ রিলিজিয়াস ডাইভার্সিটি (১৯৯৪)
* দ্য সেল্ফ ডিসক্লোজার অফ গড: প্রিন্সিপলস অফ ইবনে আরাবী'স কসমোলজি (১৯৯৮)
* সুফিজম: এ শর্ট ইন্ট্রোডাকশন (২০০০)

## তথ্যসূত্র

বিষয়শ্রেণী:মার্কিন ইসলামি পণ্ডিত
বিষয়শ্রেণী:১৯৪৩-এ জন্ম
বিষয়শ্রেণী:সুফিবাদ
বিষয়শ্রেণী:মুসলিম দার্শনিক
বিষয়শ্রেণী:সুফি লেখক
বিষয়শ্রেণী:জীবিত ব্যক্তি
বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ইসলামি অধ্যয়ন পণ্ডিত
বিষয়শ্রেণী:মার্কিন প্রাচ্যবিদ
ফেরিয়াল আশরাফ

**ফেরিয়াল ইসমাঈল আশরাফ** (জন্ম ২০ আগস্ট ১৯৫৩) একজন শ্রীলঙ্কান রাজনীতিবীদ। তিনি ছিলেন এ. ম. এইচ. এম. আশরাফের সহধর্মীনি। এ. ম. এইচ. এম. আশরাফ ছিলেন শ্রীলঙ্কা মুসলিম কংগ্রেস এবং ন্যাশনাল ইউনিটি অ্যলিয়েন্সের লিডার। রাষ্ট্রপতী চন্দ্রিকা কুমারাতুঙ্গার অধীনে ফেরিয়াল আশরাফ ছিলেন গৃহ ও সাধারণ সুযোগ-সুবিধা বিষয়ক মন্ত্রী। তিনি ইউনাইটেড পিপলস ফ্রিডম অ্যালিয়েন্সের আমপারা জেলার একজন প্রার্থী ছিলেন। তিনি কলম্বোয় বসবাস করেন।

২০১০ সালে, তিনি ন্যাশনাল ইন্সটিউট অব এডুকেশনের দায়িত্ব গ্রহণ করেন। ২০১১ সালে সিঙ্গাপুরের শ্রীলঙ্কান হাই কমিনশার হিসেবে তিনি দায়িত্ব পালন করেন।

## আরো দেখুন

* শ্রীলঙ্কার রাজনৈতিক পরিবারসমূহ

## তথ্যসূত্র


বিষয়শ্রেণী:শ্রীলঙ্কার রাজনীতিবীদ
বিষয়শ্রেণী:১৯৫৩-এ জন্ম
বিষয়শ্রেণী:শ্রীলঙ্কার মন্ত্রী
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কা ফ্রিডম পার্টির রাজনীতিবিদ
বিষয়শ্রেণী:ইউনাইটেড পিপল’স ফ্রিডম অ্যালায়েন্সের রাজনীতিবিদ
বিষয়শ্রেণী:২১শ শতাব্দীর শ্রীলঙ্কান নারী রাজনীতিবিদ
বিষয়শ্রেণী:শ্রীলঙ্কার ত্রয়োদশ সংসদ সদস্য
বিষয়শ্রেণী:শ্রীলঙ্কার দ্বাদশ সংসদ সদস্য
কেশবপুর রেলওয়ে স্টেশন

**কেশবপুর রেলওয়ে স্টেশন** হল  পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি কেশবপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৯৭ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩০ কি.মি. দূরে স্টেশনটি অবস্থিত।

## ইতিহাস
কেশবপুর রেলওয়ে স্টেশনটি পশ্চিমবঙ্গের কেশবপুর, তমলুক তে অবস্থিত। স্টেশন কোড হল (কেএসবিপি)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি সতীশ সামন্ত হল্ট, তমলুক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।

## তথ্যসূত্র

## বহিঃসংযোগ

বিষয়শ্রেণী:পূর্ব মেদিনীপুর জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
টাকাগাছ

**টাকাগাছ** ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷
## ভূগোল
টাকাগাছ শহরটি কোচবিহার জেলার কোচবিহার ২ ব্লকের অন্তর্ভুক্ত৷ শহরটি কোচবিহার থানার অন্তর্গত এবং এটি  বৃৃহত্তর কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন ও তার উপকণ্ঠে অবস্থিত৷
## জনতত্ত্ব
২০১১ খ্রিষ্টাব্দের ভারতের জনগণনা অনুসারে টাকাগাছ শহরের জনসংখ্যা ১২৪১৮ জন, যার মধ্যে ৬৩৭৫ জন পুরুষ ও ৬০৪৩ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১৩৮৩ জন শিশু, যা সমগ্র জনসংখ্যার ১১.১৪ %৷ ৬ বছরোর্দ্ধ জনসংখ্যার ৭৬.৩৮% অর্থাৎ ৮৪২৯ জন সাক্ষর৷
## পরিবহন
শহরটি ১৭ নং জাতীয় সড়ক ও শিলিগুড়ি রোডের নিকটস্থ৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলার বিভিন্ন শহরসহ শিলিগুড়ি, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো কোচবিহার রেলওয়ে স্টেশন৷

## তথ্যসূত্র

## বহিঃসংযোগ

বিষয়শ্রেণী:কোচবিহার জেলার শহর ও নগর
আসামী আবে

জাপানের মুরারান, হক্কাইডোতে ২৭ ফেব্রুয়ারি ১৯৮৫ সালে জন্মগ্রহণ করেন। তিনি ছিলেন একজন সাবেক জাপানি গায়ক এবং অভিনেত্রী, যাকে জাপানী অভিনেত্রী নাৎসুমি আবের ছোট বোন বলা হয়। তিনি তার কর্মজীবন নিন্টেন্ডো ধাঁধা সংগ্রহে জন্য বিজ্ঞাপন করছেন, এবং তিনি কিছু টিভি নাটকও করেছেন।

## জীবনী
২০০৩ সালে তার বোন এর পদাঙ্ক অনুসরণ করে আবে সঙ্গীতের জগতে আসেন, এবং কিছু দৃশ্যমান সাফল্য লাভ করেন। তার প্রথম একক ছিল "রিয়ু" যা জুনে মুক্তি পায়। আজ পর্যন্ত তিনি ছয়টি একক, একটি উপন্যাস, দুটি পূর্ণ অ্যালবাম, তিনটি ছবিরবই প্রকাশ করেছেন এবং তিনটি চলচ্চিত্র এবং দুটি টিভি নাটকে অভিনয় করেছেন।

২০০৬ সালে আবে এবং বড় বোন নাটসুমি একটি জাপানি টিভি নাটকের কেন্দ্রীয় চরিত্রে কাজ করেন, যা ৬০ এর দশকের জাপানি মহিলাদের নিয়ে ছিল। এছাড়াও তিনি ফিডলার অন দি রুফ তৈরীতে চ্যাভা ভূমিকা পালন করেছিলেন

১৫ই মে, ২০০৭ সালে ঘোষণা করা হয়েছিল যে আবে গায়ারুরু ও নোজোমি সুজিকে প্রতিস্থাপন করবে। ২০০৭ সালের ২০ জুনে তারা তাদের প্রথম একক, "বুম বুম মেকচা ম্যাকচো!" প্রকাশ করেছিল।

২০০৭ সালের ৫ সেপ্টেম্বরে আবে একটি মহিলা বাধা কোর্স প্রতিযোগিতা করে এবং প্রথম পর্যায়ে অযোগ্য বিবেচিত হয়।

## ব্যক্তিগত জীবন
২০১১ সালের ১১ই নভেম্বর আবে ৩৪ বছর বয়সী একজন্নির্মাতাকে বিবাহ করেন। যিনি মূলত অনলাইন সামগ্রীর সাথে সম্পর্কিত ছিলেন। 

## ডিস্কের

### একক

# ২০০৩-০৬-২৬ - 
# ২০০৩-০৭-০২ - "আমাদের গান"
# ২০০৩-১০-০৮ - 
# ২০০৪-০১-২৮ - 
# ২০০৪-০৮-০৪ -  - এই গানটি রকম্যান এক্স কমান্ড মিশন খোলার থিমের জন্য গেয়েছিলেন।
# ২০০৪-১১-০৩ - "প্রতিদিন"

### অ্যালবাম

# ২০০৩-১১-0০৫ - *শুভেচ্ছা*
# ২০০৪-১২-০১ - ৪ *রং*

### ডিভিডি

# ২০০৩-১২-১৭ - এ গার্ল ~ আই উইস আপন এ সং ~
# ২০০৪-০৪-০৭ - আসামিক্স!
# ২০০৪-১২-০১ - মিষ্টি স্বর্গ

## তথ্যসূত্র

## বহিঃসংযোগ

* Jdorama Abe Asami প্রোফাইল পাতা 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:২১শ শতাব্দীর জাপানি অভিনেত্রী
বিষয়শ্রেণী:জাপানি নারী আইডল
বিষয়শ্রেণী:জাপানি টেলিভিশন ব্যক্তিত্ব
বিষয়শ্রেণী:জাপানি পপ গায়িকা
বিষয়শ্রেণী:২১শ শতাব্দীর জাপানি গায়িকা
বিষয়শ্রেণী:জাপানি নারী টেলিভিশন ব্যক্তিত্ব
প্রেম মাথুর

**প্রেম মাথুর** হলেন প্রথম ভারতীয় বাণিজ্যিক নারী পাইলট। তিনি ডাক্কান এয়ারওয়েজের মাধ্যমে তার বিমান চালনা শুরু করেন। ১৯৪৭ সালে তিনি বাণিজ্যিক বিমান চালনার লাইসেন্স পান। ১৯৪৯ সালে তিনি জাতীয় বিমান রেসে জয়লাভ করেন।

## জীবনী
মাথুর ১৯১০ সালের ১৭ জানুয়ারি জন্মগ্রহণ করেন।  ১৯৪৭ সালে ডাক্কান এয়ারওয়েজের মাধ্যমে কর্মজীবন শুরুর আগে তিনি ৮টি বিমান সংস্থা থেকে প্রত্যাখ্যান হয়েছিলেন। ২৮ বছর বয়সে তিনি প্রথম ভারতীয় নারী হিসেবে বণিজ্যিক বিমান চালনা শুরু করেন। তিনি এলাহাবাদ ফ্লাইং ক্লাব থেকে তার বিমান চালনা লাইসেন্স গ্রহণ করেন। কো-পাইলট হিসেবে তিনি প্রথম বিমান চালনা করেন। পাইলট হিসেবে তিনি ইন্দিরা গান্ধী, লাল বাহাদুর শাস্ত্রীসহ বেশ কিছু উল্লেখযোগ্য ব্যক্তিদেরও বহন করেছেন।

তার পূর্ণ অভিজ্ঞতা থাকা সত্ত্বে ডাক্কান এয়ারওয়েজে তাকে পূর্ণ ককপিট নিয়ন্ত্রণ দেওয়া হয়নি। ডাক্কান থেকে তিনি দিল্লীতে জি.ডি. বিরালাতে ব্যক্তিগত জেট পাইলট হিসেবে কাজ করেন। ১৯৫৩ সালে ভারতীয় এয়ারলাইন্সে যোগদান করেন ও সেখানেই পরবর্তীতে কর্মজীবন শেষ করেন।

১৯৪৯ সালে তিনি জাতীয় বিমান রেসে জয়লাভ করেন।

## ব্যক্তিগত জীবন
মাথুর উত্তর প্রদেশের এলাহাবাদের হরি কৃষ্ণ মাথুরকে বিয়ে করেন। এবং তাদের ছয় সন্তান রয়েছে। ১৯৯২ সালের ২২ ডিসেম্বর মাথুর ৮২ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯৯২-এ মৃত্যু
বিষয়শ্রেণী:১৯১০-এ জন্ম
বিষয়শ্রেণী:বাণিজ্যিক বৈমানিক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
মারিয়াম বেহরুজি

**মারিয়াম বেহরুজি** (১৯৪৫-২০১২) ইরানি আইনসভার সদস্য ছিলেন।১৯৮০ সালে দেশটির প্রথম আইনসভা নির্বাচনে চারজন নারীর সাথে তিনি নির্বাচিত হন। ১৯৯৬ সাল পর্যন্ত তিনি ইরানি আইনসভার সদস্য হিসেবে দায়িত্ব পালন করেন। তিনি ইরানি আইনসভায় নারী বিষয়ক বিভিন্ন ইস্যু নিয়ে কথা বলেছেন। তিনি নারীশিক্ষা নিয়েও কাজ করেছেন।

## প্রারম্ভিক জীবন
মারিয়াম বেহরুজি ১৯৪৫ সালে তেহরানে জন্মগ্রহণ করেন। পনের বছর বয়সে তার বিয়ে হলেও তিনি বিশ্ববিদ্যালয়ে পড়েছেন। তার এক ছেলে ইরাক-ইরান যুদ্ধে নিহত হয়েছিলেন।

## কর্মজীবন
বিশ্ববিদ্যালয়ে পড়া শুরু করার পর, তিনি ইরানি নারীদের মাঝে কুরআন বিষয়ক শিক্ষাদানে নিয়োজিত হন। তিনি ইরানের তৎকালীন শাসক মোহাম্মদ রেজা পাহলভির বিরুদ্ধে সংগ্রামে অংশগ্রহণ করেছিলেন।
তার রাজনৈতিক কর্মকাণ্ডের দরুন ১৯৭৮ সাল থেকে ১৯৭৯ সাল পর্যন্ত তাকে কারান্তরীণ করে রেখেছিল তৎকালীন শাসকগোষ্ঠী।

১৯৮০ সালে তিনি সহ চারজন নারী দেশটির প্রথম আইনসভা নির্বাচনে নির্বাচিত হয়েছিলেন। তিনি ইরানি আইনসভায় নারী বিষয়ক ইস্যু নিয়ে কথা বলেছেন। তিনি মূলত তালাক আদালত নিয়ে কাজ করেছেন, কেননা দেশটির তৎকালীন তালাক আদালতের নীতি কিছুটা পুরুষবান্ধব মনে হয়েছিল তার কাছে।  তিনি দেশটির আইনসভায় নারী বিষয়ক কমিটি গঠন নিয়েও কাজ করেছেন, যদিও সেটা প্রয়োজনীয় সমর্থনের অভাবে গঠন করা হয়েছিল না।

মারিয়াম বেহরুজি প্রথম আইনসভায় নির্বাচিত দুজন নারীর সাথে দ্বিতীয় আইনসভাতেও নির্বাচিত হয়েছিলেন।

তিনি ১৯৮৬ কিংবা ১৯৮৭ সালে দেশটিতে জয়নব সমাজ নামের এক নারীবান্ধব রাজনৈতিক দল প্রতিষ্ঠা করেন। দলটি নারী বিষয়ক বিভিন্ন ইস্যু নিয়ে কাজ করত।

১৯৯১ সালে দেশটির আইনসভায় তিনি নয়জন নারীর সাথে নির্বাচিত হয়েছিলেন। তিনি দেশটির সব সংসদীয় কমিটিতে ন্যূনতম একজন নারী অন্তর্ভুক্তকরণ নিয়ে কাজ করেছিলেন এবং সরকারি চাকরিতে বিশ বছর পর নারীদের স্বেচ্ছা অবসরগ্রহণের অধিকার প্রতিষ্ঠায় অবদান রেখেছিলেন।

১৯৯৬ সালে দেশটির আইনসভায় তিনি নির্বাচিত না হলেও তার বহুল আকাঙ্ক্ষিত নারী বিষয়ক সংসদীয় কমিটি দেশটির আইনসভা কর্তৃক অনুমোদন পায়।

তিনি এরপর নারীদের আইনবিষয়ক উপদেষ্টা হিসেবে কাজ করতে থাকেন। তিনি সর্বক্ষেত্রে নারী পুরুষের একত্রে কাজ করার পক্ষপাতী ছিলেন। তার অবদানে দেশটির নারীরা আবারো আইন নিয়ে পড়ার সুযোগ পায় দেশটিতে।

মারিয়াম বেহরুজি ইরানিয়ান উইমেন্স ইসলামিক অ্যাসোসিয়েশনের সংগঠক হিসেবে কাজ করেছেন। এছাড়াও তিনি তেহরানের শহিদ বেহেশতি বিশ্ববিদ্যালয়ের সাথে যুক্ত ছিলেন।

## মৃত্যু
তিনি ২০১২ সালের ১৮ এপ্রিল মৃত্যুবরণ করেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:১৯৪৫-এ জন্ম
বিষয়শ্রেণী:ইরানি নারী আইনজীবী
বিষয়শ্রেণী:তেহরানের_রাজনীতিবিদ
আমনা আল হাদ্দাদ

**আমনা আল হাদ্দাদ** (জন্ম: ২১ অক্টোবর ১৯৮৯) সংযুক্ত আরব আমিরাতের একজন মহিলা ভারোত্তলনকারী।

## কর্মজীবন
আমনা আল হাদ্দাদ তার ভারোত্তোলন () কর্মজীবন শুরু করেন ২০০৭ সালে। ২০১১ সালের অক্টোবর মাসে তিনি প্রথম প্রতিযোগিতায় অংশ নেন। তারপর তিনি বহু আন্তর্জাতিক প্রতিযোগিতায় অংশ নেন। তিনি প্রথম আমিরাতি নারী হিসেবে *রিবক ক্রসফিট গেমস ওপেন* (২২ ফেব্রুয়ারি - ২৫ মার্চ, ২০১২) এ অংশ নেন এবং এশিয়ায় ১৭০তম এর মধ্যে ৭৭তম স্থান অধিকার করেন।

২০১২ সালের মে মাসে তিনি কোরিয়ার *এশিয়া রিজিওনালস ক্রসফিট টিমে* যোগদান করেন। এশিয়া অঞ্চলে তিনি প্রথম আমিরাতি এবং জিসিসি জাতীয় হিসেবে প্রতিযোগিতা করার জন্য ইতিহাস তৈরি করেছেন এবং তিনি একমাত্র মুসলিম নারী ও মাথায় স্কার্ফ পরিধানকৃত অবস্থায় থাকেন।

২০১৩ সালে তিনি অলিম্পিক ভারোত্তোলন শুরু করেন এবং রিও অলিম্পিকে তার দেশের জন্য তিনি প্রতিনিধিত্ব করেন। *আরনোল্ড স্পোর্ট ফেস্টিভ্যালে* তিনি তিন বছর ধরে প্রতিযোগিতা করেন এবং তিনি ইউরোপেও প্রতিযোগিতায় অংশগ্রহণ করেন।

২০১৫ সালের এপ্রিল মাসে তিনি *আইডব্লিউএফ এশীয় ইন্টারক্লাব চ্যাম্পিয়নশিপ* প্রতিযোগিতায় অংশ নেন এবং আরব, পশ্চিম-এশীয় ও এশীয় ক্যাটেগরিতে ৬৩ কেজি হিসেবে ৬টি স্বর্ণপদক এবং ৩টি রৌপ্য জিতেছেন এবং আরব আমিরাতের প্রতিনিধিত্ব করেন। ২০১৫ সালে *উই রান দুবাই—নাইক'স ১০কে রেইস*, প্রতিযোগিতায় আমনা ছিলেন প্রথম আরব নারী।

আমনা মাঝে মাঝে দুবাইয়ের আশেপাশের বিলাশ বহুল জুমিরাহ ব্যায়ামাগারে প্রশিক্ষণ নিতেন। তিনি মাথায় স্কার্ফ, পুরোপুরি পা ঢাকা অবস্থায় প্রশিক্ষণ নেন।

২০১৬ সালে তিনি তার আশা প্রকাশ করেন যে তার সাফল্য অন্যান্য আমিরাতি নারীদের জন্য একটি অনুপ্রেরণা। তিনি যখন রিও অলিম্পিকে ওয়েটলিফটিং এ তার দেশকে প্রতিনিধিত্ব করার জন্য ছিলেন না, তখন তিনি অবিরাম খেলায় অংশগ্রহণ করতেন।

## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
সামিয়া আল আমৌদি

**সামিয়া আল আমৌদি** হলেন সৌদি আরবের একজন ধাত্রীবিদ্যা ও গাইনিরোগ বিশেষজ্ঞ। তিনি শেখ মোহামেদ হুসেইন আল-আমৌদি সেন্ট্রাল অব এক্সেলেন্সের স্তন ক্যান্সার বিভাগের প্রধান। তিনি দেশটিতে স্তন ক্যান্সার বিষয়ক সচেতনতা তৈরিতে অবদান রেখেছেন। তিনি নিজেও একসময়ে স্তন ক্যান্সারে আক্রান্ত ছিলেন। তিনি উপসাগরীয় অঞ্চলভুক্ত রাষ্ট্রগুলোর প্রথম নারী হিসেবে ২০০৭ সালে আন্তর্জাতিক সাহসী নারী পুরস্কার লাভ করেছিলেন।

## জীবনী
সামিয়া আল-আমৌদি ১৯৫৭ সালের ১২ এপ্রিল জন্মগ্রহণ করেন। ১৯৮১ সালে তিনি বাদশাহ আবদুল আজিজ বিশ্ববিদ্যালয় থেকে ডাক্তারি পাস করেন।

২০০৬ সালে তিনি স্তন ক্যান্সার বিষয়ক চিকিৎসা গ্রহণ শুরু করেন। তিনিই প্রথম সৌদি নারী, যিনি নিজের স্তন ক্যান্সার বিষয়ক অভিজ্ঞতার কথা জনসম্মুখে প্রকাশ করেছিলেন। তিনি দেশটির *আল মদিনা* সংবাদপত্রে তার অভিজ্ঞতা বিষয়ক ধারাবাহিক প্রতিবেদন লিখেছিলেন। এছাড়াও, টিভি অনুষ্ঠানের মাধ্যমে নিজের স্তন ক্যান্সার বিষয়ক অভিজ্ঞতার কথা সবাইকে জানিয়েছেন।

২০১২ সালে তিনি তার স্তন ক্যান্সার বিষয়ক চিকিৎসা শেষ করেন। তিনি দেশটির শেখ মোহামেদ হুসেইন আল-আমৌদি সেন্ট্রাল অব এক্সেলেন্সের স্তন ক্যান্সার বিভাগের প্রধান। এছাড়াও তিনি যুক্ত আছেন বাদশাহ আবদুল আজিজ বিশ্ববিদ্যালয়ের সাথে, যুক্ত আছেন জিই হেলথকেয়ারের সাথেও।

## পুরস্কার ও সম্মাননা
তিনি ২০০৭ সালে আন্তর্জাতিক সাহসী নারী পুরস্কার লাভ করেন। ২০১০ সালে তাকে ১০০ প্রভাবশালী আরবের তালিকায় পাঁচ নম্বরে রেখেছিল সংযুক্ত আরব আমিরাতের সাপ্তাহিক পত্রিকা *অ্যারাবিয়ান বিজনেস*।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:১৯৫৭-এ জন্ম
জানসিলা মজিদ

**জানসিলা মজিদ** হলেন শ্রীলঙ্কার একজন মানবাধিকার ও নারী অধিকার কর্মী, যিনি আন্তর্জাতিক সাহসী নারী পুরস্কার ২০১০ লাভ করেছেন।

## জীবনী
জানসিলা মজিদ শ্রীলঙ্কার পুত্তালাম জেলার কমিউনিটি ট্রাস্ট ফান্ড নামের একটি বেসরকারি সংস্থার ম্যানেজিং ট্রাস্টি। সংস্থাটি দেশটিতে সংখ্যালঘু অধিকার ও নারী অধিকার নিয়ে কাজ করে থাকে।

কমিউনিটি ট্রাস্ট ফান্ডের সাথে জড়িত হবার আগে জানসিলা মজিদ বিশ বছর বাস্তুচ্যুত হিসেবে জীবনযাপন করেছেন। এরপর তিনি দেশটির মুসলিম ও বাস্তুচ্যুত তামিল জাতিসত্তার মানুষদের অধিকার নিয়ে কাজ শুরু করেন।

তিনি ইউএনডিপি কর্তৃক প্রকাশিত ২০১০ সালের এশীয় ও প্রশান্ত মহাসাগরীয় অঞ্চলের লিঙ্গ বিষয়ক মানব  উন্নয়ন প্রতিবেদন প্রকাশ অনুষ্ঠানে বক্তব্য প্রদান করেছিলেন। সেখানে তিনি বলেছিলেন যে,  শ্রীলঙ্কাকে অবশ্যই নারী বিষয়ক দৃষ্টিভঙ্গি পরিবর্তন করতে হবে যাতে তারা দেশটিতে নিজেদের অধিকার পুরোপুরিভাবে লাভ করতে পারে এবং রাজনৈতিক ও কর্মক্ষেত্রে আরো বেশি করে অংশগ্রহণ করতে পারে।

## পুরস্কার
জানসিলা মজিদকে ২০১০ সালে আন্তর্জাতিক সাহসী নারী পুরস্কার
প্রদান করে মার্কিন পররাষ্ট্র দফতর।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:শ্রীলঙ্কার সক্রিয়কর্মী
ধ্বনি ভানুশালী

**ধ্বনি ভানুশালী** () একজন ভারতীয়  গায়িকা যিনি বলিউড সংগীত জগতে কাজ করেন। তিনি ২০১৮ সালে সত্যমেভা জয়তে চলচ্চিত্রে দিলবার গানটি গেয়েছেন। তিনি ওয়েলকাম টু নিউইয়র্ক চলচ্চিত্রে "ইশতেহার" গানটির মাধ্যমে তার সংগীতজীবন শুরু করেন। 

## প্রাথমিক জীবন
ধ্বনি ভানুশালী ২৪ মার্চ, ১৯৯৮ সালে মুম্বাই, মহারাষ্ট্রে জন্মগ্রহণ করেন । তিনি সাধারণত একটি গুজরাটি পরিবারে বড় হয়েছেন । তার পিতা বিনোদ ভানুশালী, টি-সিরিজের গ্লোবাল মার্কেটিং ও মিডিয়া পাবলিশিংয়ের সভাপতি । তার ছোট বোন হলেন দিয়া ভানুশালী।

ভানুশালী নেহা কক্করের সাথে **দিলবার**  গানে এবং গুরু রনধাওয়ার সাথে **ইশারে তেরে** গানে কাজ করেছেন।

মাত্র ১৩ বছর বয়স থেকে তিনি বয়সে গাওয়া শুরু করেন।

## তথ্যসূত্র

## বহিঃসংযোগ
* 
* ধ্বনি ভানুশালী  ইন্সটাগ্রামে

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:মুম্বইয়ের ব্যক্তি
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:মুম্বইয়ের সঙ্গীতশিল্পী
আচার্য বিদ্যাসাগর

**আচার্য শ্রী বিদ্যাসাগরজী মহারাজ** (জন্ম 10 অক্টোবর 1946) সবচেয়ে সুপরিচিত আধুনিক দিগম্বর জৈন আচার্য (দার্শনিক সন্ন্যাসী)। তিনি তার বৃত্তি এবং তপস্যা উভয় জন্য পরিচিত হয়। তিনি ধ্যানের তার দীর্ঘ ঘণ্টা জন্য পরিচিত হয়। তিনি যখন কর্ণাটকে জন্মগ্রহণ করেন এবং রাজস্থানে দীক্ষিত করেন, তখন তিনি বুন্দেলখন্ড অঞ্চলে বেশিরভাগ সময় ব্যয় করেন যেখানে তিনি শিক্ষা ও ধর্মীয় কর্মকাণ্ডে পুনরুজ্জীবিত হওয়ার কারণে কৃতজ্ঞ হন। 

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:কর্ণাটকের পণ্ডিত
বিষয়শ্রেণী:অনাহারে আত্মহত্যা
বিষয়শ্রেণী:ভারতীয় জৈন ভিক্ষু
বিষয়শ্রেণী:২০শ শতাব্দীর ভারতীয় ভিক্ষু
বিষয়শ্রেণী:২০২৪-এ আত্মহত্যা
বিষয়শ্রেণী:২০২৪-এ মৃত্যু
বিষয়শ্রেণী:২১শ শতাব্দীর ভারতীয় ভিক্ষু